કુતિયાણા શહેર તેમજ તાલુકામાં બહોળી સંખ્યામાં પશુપાલકો વસે છે, ત્યારે આ વિસ્તારના પશુઓને ઉત્તમ સારવાર મળી રહે તે માટે સારી પશુ હોસ્પિટલ ન હોવાથી પશુપાલકોને ભારે હાલાકી પડતી હતી. આ માટે સરકારને રજૂઆત કરાઈ હતી. સરકાર દ્વારા પશુપાલકોની માંગણીને ધ્યાનમાં લઈ કુતિયાણામાં અદ્યતન પશુ હોસ્પિટલને મંજૂરી આપવામાં આવી છે. હોસ્પિટલને મળેલી મંજૂરીના પગલે મહિલા અગ્રણી ઢેલીબેન ઓડેદરાએ સરકારનો આભાર વ્યકત કર્યો હતો.